Rradyu, d yiwet n tewsit gar tewsatin n taywalt n usiweḍ n yiznan d yisallen seg yimi ɣer umeẓẓuɣ .Tekcem di yal axxam, almi i tuɣal d ameddakkel yattwanasen amdan deg yal akud akked yal adeg. Tezga tettawi-d amaynut i yimsefliden ama d isallen ama d ayen yerzan timetti sumata, akken daɣen ttawin-d ugar n tedwilin anda i d-ttawin isental yemgaraden ama deg uḥric n tsertit neɣ wid n tujjya.